Eugène Pottier

Eugène Pottier, nació'l 4 d'ochobre de 1816 en París onde morrió'l 6 de payares de 1887, foi un poeta y revolucionariu francés, autor de la lletra de La Internacional.

 Biografía 
Eugène Pottier compuso'l so primer cantar, Vive la Liberté, en 1830. En 1840, asoleyó Il est bien temps que chacun ait sa part. Participó na Revolución de 1848. Baxo'l Segundu Imperiu, creó una casa d'impresión sobre teles y, en 1864, ta ente los fundadores de la cámara sindical de dibuxantes, que s'amesta darréu a l'Primera Internacional.

Foi miembru de la Guardia Nacional, y participó nos combates nel situiu de París de 1870, más sero tomó parte activa na Comuña de París onde foi elixíu miembru pol segundu arrondisement. Ocupó un escañu na comisión de Servicios Públicos. Participó nos combates de la Selmana Sangrieta. En xunu de 1871, escondíu en París, compuso'l so poema La Internacional y tien qu'exiliase n'Inglaterra. Condenáu a muerte por rebeldía el 17 de mayu de 1873, exilióse nos Estaos Xuníos, onde organiza la solidaridá colos communards deportaos. Ye nesi momentu cuando s'axunta a la masoneríaEugène Pottier, Chants Révolutionnaires, Bureau du Comité Pottier, v. 1895 Testu en llinia , y depués al Partíu Obreru Socialista d'América. Arruináu y medio paralizáu, torna a Francia depués de l'amnistía de 1880. Continúa asoleyando los sos poemes por más que siga viviendo na miseria. 

Pottier algamó sonadía un añu depués de la so muerte, en 1888, depués de que-y pusiera música al so poema L'Internationale (La Internacional) el músicu Pierre Degeyter. El testu foi escritu en xunu de 1871, en París, en plena represión de la Commune.

Enllaces esternos

 Nota biográfica 
 Textos d'Eugène Pottier musicaos
 Cantares d'Eugène Pottier  por dellos intérpretes 
 Chants révolutionnaires, éd. Dentu, 1887.

 Referencies 

Pottier, Eugène
Categoría:Persones de París
Categoría:Wikipedia:Mantenimientu:Persones ensin plantía nym